**2019 METŲ KVIETIMO TEIKTI PARAIŠKAS SPORTO RĖMIMO FONDO LĖŠOMS GAUTI SPORTO PROJEKTŲ, SKIRTŲ ESAMŲ SPORTO BAZIŲ PLĖTRAI, PRIEŽIŪRAI IR REMONTUI, ĮGYVENDINIMUI**

**FINANSUOJAMŲ PROJEKTŲ SĄRAŠAS**

| **Eil Nr.** | **Pareiškėjas** | **Projekto pavadinimas**  | **Iš Fondo skirta suma,****Eur**  | **Projekto santrauka:** |
| --- | --- | --- | --- | --- |
| **1** | **2** | **3** | **4** | **6** |
| 1 | **Rokiškio rajono kūno kultūros ir sporto centras** | **Stoginės ledo ritulio aikštelei Rokiškio mieste įrengimas** | **142694,90** | **Projekto tikslas** - ugdyti fiziškai aktyvią visuomenę plėtojant Rokiškio rajono savivaldybės ledo ritulio infrastruktūrą. Tikslo pasiekimui numatytas uždavinys - tęsti dirbtinio ledo ritulio aikštelės rekonstrukciją pabaigiant stoginės įrengimo darbus. Projekto metu (per 16 mėnesių) bus įrengta 1 ledo ritulio aikštelės stoginė, tokiu būdu bus prailginta ledo aikštelės eksploatacija. Ledo aikštele galės naudotis visų amžiaus grupių Rokiškio rajono bei kaimyninių rajonų gyventojai. Investicijos – 292.587,68 EUR. |
| 2 | **Alytaus rajono savivaldybės administracija** | **Esamų sporto bazių plėtra Alytaus rajone** | **164886,35** | **Projekto tikslas** - Gerinti sąlygas ugdyti fiziškai aktyvią visuomenę remontuojant ir modernizuojant esamų sporto bazių infrastruktūrą Alytaus rajone. Projekto metu bus suremontuotos Alovės ir Krokialaukio multifunkcinės aikštelės bei Nemunaičio stadionas. Sudarius tinkamas sąlygas bus organizuojami reguliarūs sporto užsiėmimai projekto tikslinėms grupėms - Alytaus rajono kaimiškų vietovių gyventojams. Projekto trukmė: 24 mėnesiai. Investicijos - 207.404,22 Eur EUR. |
| 3 | **Sporto klubas „Budora“** | **Karatė mokyklos „Budora“ sporto bazės plėtra** | **74 611,60** | **Projekto tikslas** - vaikų ir jaunimo fizinio aktyvumo ir užimtumo didinimas, suaugusiųjų bei neįgaliųjų sporto plėtra, atnaujinant sporto infrastruktūrą Vilniaus Baltupių progimnazijoje. Šioje mokykloje „Budora“ vykdo veiklą nuo 2007 m., tačiau treniruotės vyksta sportui nepritaikytose patalpose - neįrengta ventiliacija, pasenusi danga, neįrengti dušai, tualetai. Projekto metu planuojama įrengti modernią sporto salę ir pagalbines patalpas, sporto infrastruktūrą pritaikyti neįgaliesiems. Įgyvendinus projektą, bus organizuojamos karatė treniruotės vaikams ir suaugusiems, įvairi sportinė veikla moterims ir merginoms, jėgos treniruotės vyrams, užsiėmimai neįgaliesiems. Sporto bazė bus prieinama vietovės gyventojams. Sporto infrastruktūra galės naudotis Baltupių progimnazijos mokiniai fizinio lavinimo pamokų metu. Atnaujinta sporto bazė aptarnaus ne mažiau kaip 300 asmenų per savaitę pagal amžiaus grupes ir lankytojų poreikius. Projektą planuojama įgyvendinti per 16 mėnesių. Investicijos – 135.608,14 EUR. |
| 4 | **UAB "Empatija"** | **Kovos menų sporto bazės pritaikymas neįgaliesiems, siekiant neįgaliųjų sporto plėtros** | **40303,65** | **Projekto tikslas** - Kovos menų sporto bazės pritaikymas neįgaliesiems, siekiant Kauno miesto neįgaliųjų sporto plėtros. Projekto dėka, neįgaliems asmenims bus sudarytos galimybės dalyvauti fizinio aktyvumo ir kovos menų sporto veiklose. Pritaikius sporto bazę judėjimo negalią turintiems asmenims, bus užtikrinamos jų teisės sportuoti ir būti fiziškai aktyviais, taip pat sudarytos galimybės neįgaliems žmonėms dalyvauti visuomenės gyvenime bei turėti lygias teises. Projekto tikslinė grupė - 30 neįgaliųjų. Įgyvendinimo laikotarpis – 13 mėn. Investicijos – 45.285,00 EUR.  |
| 5 | **VšĮ Visagino technologijos ir verslo profesinio mokymo centras** | **Sportuoti, kad išlikti - VTVPMC esamos sporto bazės plėtra** | **46753,46** | **Projekto tikslias** - atnaujinti VTVPMC sporto bazę (suremontuoti treniruoklių salę, įrengti vėdinimo sistemą, suremontuoti dušus ir persirengimo vietas, pritaikant jas neįgaliųjų poreikiams), siekiant didinti dalyvaujančių bendruomenės narių skaičių reguliariuose ir dažniau organizuojamuose (2-4 k. per savaitę) fizinio aktyvumo veiklose ir sporto treniruotėse (krepšinio, tinklinio, virvės traukimo). Projekto trukmė – 15 mėn. Investicijos – 50.283,46 EUR. |
| 6 | **Jurbarko rajono savivaldybės administracija** | **Esamų sporto bazių infrastruktūros atnaujinimas** | **108989,00** | **Projekto tikslas** – modernizuojant trijų Jurbarko rajone esančių sporto bazių infrastruktūrą didinti visuomenės fizinį aktyvumą. Tikslui pasiekti numatyta atnaujinti Jurbarko mieste esantį skate parką; modernizuoti Jurbarko Naujamiesčio progimnazijos Girdžių skyriaus sporto salės apšvietimo sistemą ir rekonstruoti Klausučių S. Santvaros pagrindinės mokyklos sporto salės grindis. Tikslinės grupės - vaikai ir jaunimas iki 29 m. ir Jurbarko rajono bendruomenės nariai (nuo 29 iki 65 metų). Projekto įgyvendinimo laikotarpis 26 mėn. Investicijos – 129.749,00 EUR. |
| 7 | **Kupiškio rajono Alizavos pagrindinė mokykla** | **Alizavos mokyklos stadiono rekonstrukcija** | **67956,32** | **Projekto tikslas** - pagerinti Alizavos mokyklos esamo stadiono būklę, rekonstruojant esamus sporto paskirties inžinerinius statinius - krepšinio aikštelę ir bėgimo takų atkarpą, bei sudaryti palankias sąlygas ugdyti Alizavos krašto vaikų, jaunimo, suaugusiųjų ir neįgaliųjų fizinį aktyvumą, siekiant populiarinti sveiką gyvenseną ir sporto veiklas. Projekto įgyvendinimo laikotarpis 15 mėn. Investicijos – 79.956,32 EUR. |
| 8 | **VšĮ Vilniaus Gedimino technikos universitetas** | **VGTU Sporto ir meno centro dalies patalpų remontas** | **397467,95** | **Projekto tikslas** - gerinant sąlygas ugdyti fiziškai aktyvią visuomenę rekonstruojant esamą VGTU sporto bazę. Rekonstravus VGTU sporto bazę bus padidintas 20 proc. persirengimo vietų skaičių taip gerinant Sporto bazės prieinamumą gyvenamosios vietovės bendruomenės nariams bei jaunimui. Numatoma 20 proc. padidinti vienu metu galinčių sportuoti skaičių VGTU sporto bazėje, kas įgalins organizuoti tris papildomus nuolatinio fizinio aktyvumo užsiėmimus bendruomenei, kurių metu bendruomenės nariai galės reguliariai (2-4 kartus per savaitę) sportuoti. Projekto metu taip pat bus siekiama pritaikyti VGTU Sporto bazę neįgaliesiems ir padidinti sportuojančių neįgaliųjų skaičių iki 100 asmenų. Projektą planuojama įgyvendinti per 26 mėnesius. Investicijos – 498.892,87 EUR. |
| 9 | **VšĮ Sporto klubas „Liūto narvas“** | **Moderni ir šiuolaikiška sporto klubo plėtra** | **62098,00** | **Projekto tikslas** - įrengti papildomą funkcionalią minkštą salę grupinėms treniruotėms ir naujoms sporto šakoms, pritaikyti aplinką neįgaliesiems, įrengti atskirą salę individualiems kineziterapijos užsiėmimams. Projekto metu bus įrengti nauji dušai, tualetai, patogios persirengimo patalpos, įvažiavimas judėjimo negalią turintiems neįgaliesiems ir kiti reikalingi elementai. Tai bus daugiafunkcinis centras, kompaktiškai išdėstytas viename pastate, kur bus organizuotos sąlygos sportuoti visiems Švenčionių gyventojams, bei skiriamas dėmesys neįgaliųjų integravimui į sporto veiklas, taip sprendžiant rajono gyventojų sveikatos ir sveikos gyvensenos, laisvalaikio užimtumo uždavinius. Įgyvendinimo laikotarpis 15,5 mėn. Investicijos - 67 098,00 EUR. |
| 10 | **Raseinių rajono savivaldybės administracija** | **Raseinių rajono kūno kultūros ir sporto centro stadiono atnaujinimas (universalios sporto aikštelės atnaujinimas)** | **244742,99** | **Projekto tikslas** - pagerinti sąlygas Raseinių rajono savivaldybės gyventojų fizinio aktyvumo veiklų organizavimui, atnaujinant universalią sporto aikštelę Raseinių miesto stadione bei įsigyjant būtina sporto įrangą. Projekto tikslinė grupė - Raseinių rajono ir miesto vaikai ir jaunimas, neįgalieji, senjorai, Sporto centrą lankantys sportininkai ir Raseinių Viktoro Petkaus pagrindinės mokyklos mokiniai. Įgyvendinimo laikotarpis 17 mėn. Investicijos – 352.148,18 Eur |